Hermann Giliomee, jy praat die waarheid. Die DA is nie die plek vir wit Afrikaanssprekendes nie en sal dit in die toekoms nog minder wees. – Gert, Secunda
Rapule Tabane skryf ons verdien die leier wat ons het. Hoeveel onse is daar in sy pond? Ek het nog nooit vir daardie leier gestem nie. Nog minder vir die tweede keer. Ek staan egter magteloos en toekyk hoe hy telkens oorleef. Ek, en baie ander, verdien hom beslis nie!
Ek wil Rapule Tabane net daarop wys dat dit nie ons is wat die president gekies het nie. Dis die ANC wat hom in ons keel afdruk.
Is daar nie ’n Arabier in Dubai wat ’n vingerfout wil maak en vir my $1 miljoen inbetaal nie? – Willie Doyer
Die departement van onderwys is die kluts kwyt. Die mummie-taak wat deel is van die skoolkurrikulum is ’n klomp twak. Wat het die Egiptiese kultuur met ons kinders te doen?
Dankie, Gert, vir jou artikel oor die 1951-’52-Springbokspan. Ek was toe 11 jaar oud, maar onthou meer van die name en gesigte as van verlede jaar se Bokke. Onthou jy hulle het altyd gesê in ’n goeie Springbokspan moet daar ’n Jood, ’n polisieman en ’n dokter wees? Was net so. – Jim, Secunda
Baie dankie vir die plasing van die 1951-’52- Springbokspan se foto. Dit is uitstekend en die duidelik leesbare handtekeninge daarnaas maak dit baie treffend. Waardeer. – Witrivier